eo eo eo eo es eo it en eo km eo eo eu eo hbs_lat eo eu eo hbs_lat eo eu eo eo eo eo eo pl ro eo eo en eo eo nl de nb eo en eo lt eo eo eo ro eo eo eo lt eo eo eo eo eo eo eo eo eo eo eo eo nb eo eo eo ro io uk en eo uk es eo uk en eo uk es eo uk en eo uk hu eo uk pt eo uk en eo uk en pt uk pt eo uk pt eo uk war eo eo eo eo eo eo eo eo eo eo eo eo eo eo eo eo eo eo eo eo eo eo eo it eo eo eo pt en eo eo eo eo es eo it eo eo eo it eo eo eo it eo eo eo eo eo eo eo eo eo eo eo eo lt eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo en it eo es eo eo eo es es it eo pt eo eo eo es vi ru eo pt eo eo eo es en ru eo pt eo eo eo es pt ru eo pt eo eo eo es hu ru eo pt eo eo eo es es ru eo pt eo eo eo es pt ru eo pt eo eo eo en ru eo es eo eo eo es eo en eo pt eo eo en eo pt eo eo eo eo eo eo gl eo es eo eo es eo eo eo eo eo eo pt eo es eo eo eo pl eo es eo eo eo eo eo eo eo eo eo eo eo eo eo eo eo eo eo pt eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo nl eo eo eo eo eo eo eo eo eo eo eo eo fi eo eo eo eo eo eo it eo eo es eo eo eo eo eo eo eo eo eo eo eo eo eo eo eo pt eo eo eo eo eo eo eo eo pt eo eo tr eo eo eo en fr de zh en oc en fr nb fr eo zh de fr eo nb eo eo eo pt eo eo pl es eo it ca eo eo eo eo eo es eo eo eo it eo eo eo pt eo eo eo eo eo eo eo eo eo eo eo eo eo eo eo es eo eo eo eo eo eo id eo en id id es eo eo eo eo eo eo eo eo eo eo eo eo eo eo eo eo eo eo nl eo lt eo eo eo eo en
La vera aspekto de la retejo ne povas por esti korekte rigardata per via retumilo.
Nieuwe Binnenweg 176, 3015 BJ Rotterdam, Nederlando
28 de julio — 4 de aŭgusto 2018
Kulturoj, lingvoj, tutmondiĝo: Kien nun?
Utilaj informoj pri Portugalio kaj Lisbono
Ekskursoj dum la kongresa semajno
Alexandra A. S. G. Paz
Bonvolu noti, ke la reguloj pri vizdonado malsamas laŭ landoj kaj ke ili konstante ŝanĝiĝas. Tial bv. nepre mem kontroli ĉe la plej proksima diplomatia reprezentejo de Portugalio (bv. mem trovi ĝian adreson en via ĉefurbo aŭ najbara lando), ĉu vi bezonas vizon kaj sub kiuj kondiĉoj.
Normale la Kongresa Konfirmilo devas sufiĉi por pruvi la kongresanecon al la vizdona instanco. La konsulejoj povas postuli oficialan invitleteron, kiun la CO sendos se oni petos ĝin. Al nealiĝintoj oni ne povas sendi invitleteron nek aliajn konfirmaĵojn. Bonvolu konscii, ke nek la CO nek LKK povas influi la decidojn de la konsulejoj.
Senkonsidere ĉu oni havas aŭ ne la vizon (depende de la civitaneco), nece­sas pruvi ĉe la eniro en la landon, ke oni posedas sufiĉajn monrimedojn por la restado. Al kongresanoj, kiuj mendis kaj pagis loĝadon pere de UEA (aŭ venas je aparta invito de UEA), oni povas sendi, se necese kaj laŭ peto, konfirmon pri la pagitaj servoj. Tio povas parte kompensi la postulon pri posedo de sufiĉaj monrimedoj. UEA kaj LKK ne donas financajn garantiojn al kongresanoj. Kongresano mem devas pruvi al la vizdona instanco posedon de sufiĉaj rimedoj por restado en la kongresa lando. Unu el la postuloj por ricevi vizon estas akiro de vojaĝ­-asekuro kiu inkluzivas eventualajn santraktadojn kaj repagojn kaze de akcidentoj. La kongresanoj zorgu mem akiri tiujn asekurojn.
Sendepende de tio, ĉu necesas havi vizon aŭ ne, ĉiu kongresano prefere asekuru sin por la tuta daŭro de la vojaĝo kaj restado.­
Alveno al Lisbono kaj al la kongresejo
Trajne. La ĉefaj trajnstacioj de Lisbono estas konektitaj al la metroa reto, tial facilas alveni al la kongresejo per metroo.
La plejparto de la programeroj okazos en Universidade de Lisboa (UL), Faculdade de Direito (Fakultato pri Juro) kaj Reitoria (Rektorejo), Alameda da Universidade, PT-1649-014 Lisboa. La Solena Inaŭguro kaj Nacia Vespero okazos en Coliseu dos Recreios, Rua Portas de Santo Antão 96, 1150-269 Lisboa.
Por kongresrilataj aferoj bv. skribi nur al la konstanta adreso de UEA.
Utilaj informoj pri Portugalio kaj Lisbono
Portugalio estas la plej okcidenta lando sur la Eŭropa kontinento, ĝi situas en la Iberia Duoninsulo, limas norde kaj oriente kun Hispanio kaj sude kaj okcidente kun la Atlantika oceano. Portugalio havas areon de 92 391 km2 kaj inkluzivas du insularojn, Madejron kaj Acorojn. En 1139 lia moŝto Afonso Henriques proklamis reĝ­landon kiu estis agnoskita de Kastilio kaj Leono en 1143. En la 14-a jarcento la portugalaj maristoj ekis la transoceanajn esplorvojaĝojn, kiuj havis tutmondajn sekvojn.
Lisbono estas la ĉefurbo kaj la plej gran­da urbo de Portugalio kun 100,5 km2 da vasteco kaj ĉ. 552 700 enloĝantoj. En ĝia metropola aero vivas ĉ. 2,8 milionoj da homoj. Ĝi situas ĉe la rivero Taĥo je kelkaj kilometroj for de Atlantiko.
La someroj en Portugalio estas varmaj kaj sekaj, influitaj de la Golfa Marfluo. La averaĝa somera temperaturo en Lisbono estas ĉ. 23 gradoj.
La oficiala lingvo estas la portugala. Gejunuloj ĝenerale scipovas ankaŭ la hispanan, francan aŭ anglan.
La loka mono estas eŭro. Moneroj: 1, 2, 5, 10, 20, 50 cendoj kaj 1 kaj 2 eŭroj. Biletoj: 5, 10, 20, 50, 100, 200, 500. Eblas ŝanĝi monon precipe en la flughavenoj kaj bankoj. Bankoj laboras dumsemajne de 8h30 ĝis 15h00. Monmaŝinoj (Multibanco – ATM) troviĝas en multaj lokoj. Preskaŭ ĉiuj vendejoj, restoracioj kaj hoteloj akceptas debet- kaj kreditkartojn.
La elektra tensio estas 220-volta. La surmuraj konektilingoj estas rondaj dupolusaj.
La prefikso por telefoni al Portugalio de eksterlando estas +351; tiam oni ellasu la komencan nulon de la numero. Por telefoni de Portugalio al eksterlando: 00 + landa kodo + telefonnumero. Grava numero: 112 por polico, savobrigado kaj urĝa medicina helpo.
En pluraj hoteloj, restoracioj, kafejoj ktp troveblas senpagaj retkonektoj.
Se vi uzas preskribitan medikamenton, bv. kunporti la kuracistan recepton skribitan per latinaj literoj.
Estas konsilinde, ke kongresanoj havu sanasekuron por la daŭro de la vojaĝoj plus restado. UEA ne respondecas pri asekuro de kongresanoj.
La kranakvo estas trinkebla. Eblas ankaŭ aĉeti mineralan akvon, plejparte sengasan.
Trinkmono en manĝejo, restoracioj kaj taksioj estas aprezata.
La du ĉefaj kongresejoj (Rektorejo kaj Fakultato pri Juro) situas je kelkaj paŝoj de la metrohaltejo Cidade Universitária de la flava metrolinio. Coliseu dos Recreios situas apud la stacio Restauradores de la blua metrolinio.
La tarifoj por unu vojaĝo en la publika transporto varias jene (unu vojaĝo = maksimume 60 minutoj):
– € 1,30 per la kartoj Viva Viagem aŭ 7 Colinas, uzante aŭ nur la metroon aŭ nur la busliniojn (senlima ŝanĝado de busoj ene de la 60 minutoj) kaj ŝarĝante la karton laŭ la sistemo Zapping. La sistemo Zapping funkcias tiel, ke anstataŭ nombro de vojaĝoj, oni (re)ŝarĝas la karton per sumoj en eŭroj (3 – 5 – 10 – 15 – 20 – 25 – 30 – 35 – 40). Se oni ŝanĝas de metroo al buso (aŭ inverse) tiam oni pagas denove € 1,30.
– € 1,45 per la kartoj Viva Viagem aŭ 7 Colinas, ŝarĝante la karton laŭ nombro de vojaĝoj. Eblas ŝanĝi de la metroo al busoj (kaj inverse) dum la vojaĝo sen devi pagi ekstre por tio.
– Lozaj busbiletoj (aĉeteblaj ĉe la ŝoforoj) kostas € 1,85 kaj la trambiletoj € 2,90.
*Kondiĉe ke estu mendo de almenaŭ 50 biletoj kaj ĉiu bileto mendita havu minimume 3 fojojn po 24-horojn ŝarĝitajn en ĝi, t.e. minimume 16,50 eŭroj por bileto. Eblas aĉeti la bileton por 3, 4, 5, 6, 7 kaj 8 fojoj de 24-horoj. La 24-horoj NE nepre devas esti sinsekvaj, ekzemple eblas uzi la bileton kun 3 fojoj 24-horoj en dimanĉo, mardo kaj vendredo.
Tiu ĉi bileto ne validas en la specialaj linioj de Carris, t.e. la turismaj kaj AeroBus (la speciala linio al la flughaveno). La taksioj estas relative malmultekostaj en Lisbono. Por haltigi taksion oni levu la manon. Plej komforte tamen estas antaŭmendi taksion aŭ similan per kelkaj telefonaplikaĵoj aŭ peti ke iu mendu la taksion por vi en via hotelo. La prez­mezurilo nepre devas esti enŝaltita.
Portugalio estas ĝenerale tre sekura lando, sed, kiel ĉie, estu atentema pri dokumentoj, valoraĵoj, mono ktp.
Ĉi tie aperas nur la plej gravaj programeroj. La Estraro de UEA rezervas al si la rajton fari ŝanĝojn.
Sabato, 28 julio Malfermo de la kongresejo (Fakultato pri Juro) je 9h00. Registriĝo. Dis­donado de dokumentoj. Komitato de UEA. Unuafojaj Kongresanoj. Libroservo. Movada Foiro. Giĉetoj funkcias ĝis 18h00.
Lundo, 30 julio Libroservo. IKU- prelegoj. E-kursoj. Kleriga Lundo. Portugala Eksprese. Ekumena Diservo. Teatro. Bankedo. Kongresa Balo.
Mardo, 31 julio Libroservo. E-kursoj. Tago de Lernado. IKU-prelegoj. Kongresa Temo. Estraro respondas. Portugala Eksprese. Landa Agado. Delegita Reto. Societo Zamenhof. Kabaredo. Koncerto.
Merkredo, 1 aŭgusto Tuttagaj eks­kursoj. (Kongresejo fermita.)
Ĵaŭdo, 2 aŭgusto Libroservo. Libroj de la Jaro. IKU-prelegoj. Kongresa Temo. Esperantologia Konferenco. Belartaj Konkursoj. Portugala Eksprese. E-kursoj. Centra Oficejo respondas. Urba Akcepto (por invititoj). Koncerto.
Vendredo, 3 aŭgusto Libroservo. Komitato de UEA. IKU-prelegoj. KER-ekzamenoj. Faka Forumo. Aŭkcio. Venontaj UK-oj. Internacia Arta Vespero.
Sabato, 4 aŭgusto Solena Fermo (10h00). Libroservo (ĝis 14h00). Fermo de la kongresejo (14h00).
Dum la UK estos Esperantaj kursoj celataj al komencantoj kaj por prakti­kado de la lingvo.
Kiel kutime dum UK-oj, estos bazaj lecionoj pri la loka lingvo —la portugala—. La celo estas helpi babili pri simplaj ĉiutagaĵoj.
Ĝeneralaj kondiĉoj de mendado
La kondiĉoj de mendoj kaj malmendoj estas priskribitaj dorsflanke de la mendilo kaj en la Dua Bulteno. Mendante, ĉiu kongresano akceptas tiujn kondiĉojn. Bonvolu nepre legi ilin antaŭ ol plenigi kaj sendi vian mendilon.
Kiel unuan loĝdaton oni kalkulas la daton de la alveno al la hotelo (ekloĝo); se oni venas iam post noktomezo, kalkuliĝas la dato de la antaŭa tago. Kiel lastan daton oni kalkulas la daton de la foriro de la hotelo, do, la daton de la lasta mateno en ĝi.
Principe, eblas okupi ĉambrojn ekde la 15h00 de la mendita dato, kaj necesas forlasi la ĉambrojn ĝis la tagmezo de la lasta tago.
Se vi ne okupas ĉambron dum la unua mendita tago, oni nuligas la rezervon kaj vi perdas la plenan pagitan sumon por la tuta restadperiodo!
La loĝiga servo ne povas aranĝi hazardan kunloĝigon de nekonatoj, pro kio du- kaj plurlitajn ĉambrojn ni disponigas nur al homoj kiuj anticipe interkonsentis pri kunloĝado kaj menciis tion sur siaj mendiloj.
Oni ĉiam fakturas la koston de plena ĉambro, eĉ se la kunloĝanto forestas dum iu(j) tago(j). Por faciligi la trovon de kunloĝanto al homoj kiuj nepre volas loĝi en dulitaj (aŭ plurlitaj) ĉambroj sed ne havas kunloĝanton, en la reta mendilo troveblas anonctabulo por tiu celo.
Frueco de la mendo kaj alternativoj
Ĉar la mendeblaj kapacitoj ne estas senlimaj, kaj precipe ĉar la kongreso okazas dum la turisma sezono, gravas mendi kiel eble plej frue. Tial gravas ke ĉe ĉiu mendo oni nepre menciu ankaŭ alterna­ tivajn loĝvariantojn. El la reta mendilo eblas scii, kiuj hoteloj ankoraŭ havas liberajn lokojn.
Minimume unu monaton antaŭ la UK vi ricevos konfirmon pri via loĝado, kun detalaj informoj pri via hotelo kaj aliaj kongresaj gravaĵoj.
Atente traleginte la priskribojn bv. elekti la servon kaj plenigi klare (preslitere) la koncernan parton de la mendilo.
Ĉiuj ekskursoj startas de la kongresejo, krom se alie indikite (ĉu en la ekskursa priskribo, ĉu sur la ekskursa bileto). Klopodu veni dek kvin minutojn antaŭ la indikita starthoro de la ekskurso. Ĉiujn ekskursojn akompanos Esperantlingvaj gvidantoj. Ili ne estas profesiaj ĉiĉeronoj sed nur bonvolaj helpantoj. Bv. indulgi ilin per pacienco kaj samideana komprenemo. Ili faros sian plejeblon por bone servi al vi.
Kun la kongresaj dokumentoj ĉiuj mendintoj ricevos koverton kun la biletoj de la menditaj ekskursoj kun la bazaj informoj pri ili (dato, horo, buso), kiuj eventuale povos malsami al tiuj presitaj en la Dua Bulteno. Kaze de malsameco validas la informoj presitaj sur la biletoj.
Ne forgesu preni ŝirmilojn kontraŭ suno, vento kaj eventuale pluvo. Bv. noti, ke kelkaj ekskursoj povas esti netaŭgaj por homoj kun marŝhandikapoj; la priskribo de la ekskurso kutime mencias tion.
Ĉar la ekskursoj dependas de minimumo da partoprenantoj, la organizantoj rezervas al si la rajton eventuale nuligi ilin aŭ altigi la prezojn de iuj el ili. En tiuj kazoj ni klopodos averti vin kiel eble plej frue antaŭ la kongreso por ke eblu ŝanĝi aŭ nuligi la ekskurso(j)n.
La limdato por fari mendojn estas la 15-a de majo 2018. Mendojn post tiu dato oni plenumos nur escepte, ĝis la 1-a de junio, kaj nepre kontraŭ krompago (40 eŭroj por loĝado kaj antaŭ- kaj postkongresaj ekskursoj kaj 20 eŭroj por la ceteraj ekskursoj, bankedo k.a.). Eblas malmendi sen punpago nur ĝis la 1-a de majo 2018. Tamen tio kostos al la malmendanto 15 eŭrojn pro administrado. Pri la ceteraj malmendaj reguloj konsultu la dorsflankon de la mendilo. La mendilon kaj pagon bv. sendi ĉiam al la sama adreso.
La mendojn oni traktos nur post la ricevo de la koncerna pago.
Ĉiuj prezoj estas en eŭroj (€) por unu persono por unu nokto; p.p. = por persono.
La urba imposto pri turismo estas € 1 p.p. por nokto kaj devas esti pagata rekte al la hotelo, krom se alie indikite en la ĉi-subaj hotelaj priskriboj.
UL = Universidade de Lisboa, Reitoria kaj Faculdade de Direito (la ĉefaj kongresejoj)
Se ne estas menciite alie, la ĉambroj de la hoteloj havas duŝejon, necesejon, senpagan retaliron, televidilon, telefonon kaj la matenmanĝo estas inkluzivigita en la prezo. La enregistriĝo okazas post la 14h00 kaj la forlaso de la ĉambro estas antaŭ la 12h00. Ekstraj servoj devas esti aranĝitaj surloke kaj pagitaj rekte al la hoteloj.
Preskaŭ ĉiuj subaj hoteloj troviĝas proksime de la flava metrolinio, la sama kiu iras preter la ĉefaj kongresejoj/UL.
Distanco de la Kongresejo: 3,9 km
Adreso: Av. Eng.º Duarte Pacheco, 24 1070-109 Lisboa
Luksa, moderna kaj tradicia 5-stela hotelo ĉe ekskluziva kvartalo. Al la kongresejo pli facilas taksie.
unupersona — 133 €
dupersona — 75 €
Distanco de la Kongresejo: 1,7 km
Adreso: Avenida 5 de Outubro, nº197, 1050-054 Lisboa
Renovigita hotelo en komerca kvartalo je 270 m de la haltejo Campo Pequeno de la flava metrolinio.
unupersona — 127 €
dupersona — 71 €
Distanco de la Kongresejo: 1,1 km
Adreso: Campo Grande 7, 1700-087 Lisboa
Luksa 4-stela hotelo de la ĉeno NH, la plej proksima hotelo de la kongresejo, ĉe la flava metrolinio (Entre Campos).
unupersona — 144 €
dupersona — 73 €
4VIP Executive Entrecampos (Villa Rica)
Distanco de la Kongresejo: 1,3 km
Adreso: Av. 5 de Outubro nº 295 | 1600-035 Lisboa
Komforta hotelo kun naĝejo, ekzercejo. Je 270 m de la haltejo Entre Campos de la flava metrolinio.
unupersona — 99 €
dupersona — 53 €
Distanco de la Kongresejo: 3,8 km
Adreso: Aeroporto Internacional de Lisboa, Rua C, 2, 1749-125 Lisboa
Elektita la plej bona TRYP hotelo de la mondo, la hotelo havas naĝejon, sportejon kaj situas konvene ĉe la flughaveno.
unupersona — 116 €
dupersona — 64 €
Distanco de la Kongresejo: 1,6 km
Adreso: Av. António Augusto de Aguiar, 14 - 1050-016 Lisboa
Moderna hotelo, en flanka strato proksime de la malnova parto de la urbo, ĉe parko kaj promenejo. Je 450 m de la stacio Picoas, flava metrolinio, kaj je 180 m de la stacio Parque, blua metrolinio.
unupersona — 112 €
dupersona — 56 €
Distanco de la Kongresejo: 1,9 km
Adreso: Praça Marquês de Pombal, 8 - 1269-133 Lisboa
La moderna hotelo troviĝas ĉe unu el la ĉefaj placoj de la urbo, meze inter la kongresejo kaj la historia parto de la urbo. Je 70 m de la stacio Marques de Pombal de la flava metrolinio.
unupersona — 115 €
dupersona — 58 €
8Ibis Lisboa Parque das Nações
Distanco de la Kongresejo: 6,9 km
Adreso: Rua do Mar Vermelho, Lote 1-07-2-2, 1990-203 Lisboa
La hotelo situas en la futurisma kvartalo kie okazis la Monda Ekspozicio en 1998, loko plena je kafejoj, restoracioj kaj amuzejoj. Atingebla de la kongresejo per la busoj 731 kaj 759 aŭ metroo (ĉirkaŭ 25 min. vojaĝo).
unupersona — 96 €
Distanco de la Kongresejo: 1,6 km
Adreso: Avenida António Serpa 13, 1069-199 Lisboa
Modesta sed komforta 3-stela hotelo strategie lokita en komerca kvartalo. Je 260 m de la stacio Campo Pequeno de la flava metrolinio. Sen matenmanĝo!
unupersona — 78 €
dupersona — 43 €
Prezo en ĉambro tripersona — 39 €
10The Independente Hostel & Suites Lisboa
Distanco de la Kongresejo: 5,2 km
Adreso: R. São Pedro de Alcântara 81, 1250-238 Lisboa
La hostelo situas ĉe unu el la plej belaj rigardejoj al la urbo, kuniĝejo de lokaj kaj turistaj gejunuloj. La vojaĝo inter la hostelo kaj la kongresejo daŭras ĉirkaŭ 20 min. (pere buso 758 ĝis la haltejo Rato de la flava metrolinio kaj la metrovojaĝo ĝis la kongresejo). Sen matenmanĝo.
Prezo en 8 litoj en ĉambro plurpersona — 22 €
11Pousada de Juventude de Almada
Distanco de la Kongresejo: 12,3 km
Adreso: Quinta do Bucelinho -, Pragal, 2805-358 Almada
Eble la loko kun la plej bela vido al Lisbono. La junulargastejo situas trans la rivero en la urbo Almada. La vojaĝo inter la kongresejo kaj la gastejo daŭras ĉirkaŭ 45 min. per buso kaj metroo. Kun matenmanĝo.
Prezo en Virinoj kvarpersona — 17 €
Prezo en Viroj sespersona — 17 €
Prezo en ĉambro kvarpersona — 17 €
Prezo en dulita ĉambro kun WC ĉambro dupersona — 25 €
Prezo en Familia ĉambro kun WC tripersona — 22 €
12HI Hostel Lisboa - Pousada de Juventude
Distanco de la Kongresejo: 3 km
Adreso: R. Andrade Corvo 46, 1050-009 Lisboa
Junulargastejo ĉe komerca kvartalo, plena je manĝejoj kaj kafejoj. Je 190 m de la stacio Picoas de la flava metrolinio. Kun matenmanĝo.
dupersona — 33 €
Prezo en komuna WC sespersona — 22 €
Prezo en ĉambro kvarpersona — 22 €
Prezo en sen la devo indiki kunulojn plurpersona — 22 €
Prezo en komuna WC tripersona — 24 €
Prezo en geedza lito kun WC dupersona — 33 €
Prezo en Familia ĉambro kun WC kvarpersona — 26 €
13Escola Secundária de Camões
Distanco de la Kongresejo: 3,2 km
Adreso: Praça José Fontana, 1050-129 Lisboa
La amasloĝejo situas en la sportejo de la lernejo, kie estas necesejoj kaj duŝejoj. Matenmanĝo inkluzivigita. Nepre mem kunporti dormosakon!
Prezo en Loko surplanke - mem kunporti amasejo — 10 €
Transportbileto por 24-hora senlima uzo en la metroo kaj busoj de la entrepreno Carris. La minimuma aĉeto estas de 3 x 24-horoj (uzeblaj en sinsekvaj aŭ ne-sinsekvaj tagoj). La prezo por 24-horo estas € 5,50* (vidu p. 5). Aĉeteblas ekde 3 ĝis 8 tagoj.
Speciala oferto de la Libroservo
Se vi partoprenos la ĉi-jaran UK, vi povas mendi ion ajn en la stoko de la Libro­ servo de UEA, kontraŭ kongresa prezo kaj sen sendokostoj. La menditaĵojn vi prenos en la Kongresa Libroservo, kie vi povos ankaŭ pagi por ili, se en via UEA-konto ne estis sufiĉa bonhavo. Por ĝui la oferton, via mendo devas atingi la Libroservon de UEA ĝis la fino de junio. Ne hezi­tu viziti nian retan katalogon kaj mendi tie: http://katalogo. uea.org. Mendojn oni akceptas ankaŭ per simpla mesaĝo al libroservo@co.uea.org, fakse (+31 10 436 1751), telefone (+31 10 436 1044) aŭ letere (UEA, Nieuwe Binnenweg 176, NL-3015 BJ Rotterdam, Nederlando). Nepre indiku vian UEA-kodon en la mendo.
Antaŭ- kaj postkongresaj ekskursoj
La antaŭ- kaj postkongresaj ekskursoj okazos en Portugalio, sur la kontinento kaj sur la insuloj de Madejro kaj Acoroj.
restadon en komfortaj hoteloj 3- aŭ 4-stelaj kun matenmanĝoj
se indikite en la ekskursopriskribo la tag- kaj vespermanĝojn
transporton per komfortaj turismaj busoj se ne alie menciita en la ekskursopriskribo
La prezoj ne inkluzivas:
trinkaĵojn dum la manĝoj
hotelajn ekstraĵojn, ekz. telefonvokojn
la flugojn tien kaj reen al la insuloj (UEA helpos, se necese, mendi la plej konvenajn flugojn)
kaj la transporton en Lisbono al kaj el la flughaveno
Se la sinsekvo en ekskurso ne povos okazi laŭ la priskriboj, alternativoj estos proponataj. UEA ne respondecos pri eventuala(j) nuligo(j) kaŭze de kialoj ekster la homa rego. A1 kaj P4 inkluzivas flugojn, tial iliaj partoprenantoj nepre informu al UEA pri sia nomo ĝuste tiel, kiel ĝi aperas surpasporte.
A1Acoroj – insulo São Miguel
24-a – 27-a de julio4 tagoj / 3 noktoj
24.07Alveno al la flughaveno de la insulo São Miguel (PDL), la plej granda el la insuloj de Acoroj. Transporto al la hotelo en Ponta Delgada kaj libera tempo.
25.07Matenmanĝo. Piedira esplorado de la ebena urbo, kun konatiĝo de i.a. la atentokaptaj urbaj pordoj, urbodomo, preĝejo de Nia Sinjorino (15-a jc), fortikaĵo kaj kelkaj ĝardenoj. Posttagmeza vizito de Sete Cidades, vilaĝo ene de vulkana kratero, kie enestas ankaŭ kelkaj lagoj, el kiu elstaras la blua kaj la verda. El la rigardejo Pico do Carvão oni havas nekredeblan vidon al la norda kaj suda marbordoj kaj ankaŭ al la centro de la insulo. Daŭrigo por viziti ananasplantejon kaj vidi la diversajn kreskofazojn kaj produktadmetodon de tiu frukto. Libera vespero. Tranokto.
26.07Matenmanĝo. Libera mateno, kun la eblo mendi ŝipekskurson por balenrigardado (pro tio, ke la ŝipekskurso dependas de taŭga markondiĉo, eblas mendi ĝin nur surloke). Posttagmeze vizito al la vilaĝo Furnas, situanta en valo kie la vulkana aktivado klare videblas (varmakvaj fontoj, vaporfontoj). En tiu ĉi regiono la flaŭro estas la plej varia de la tuta insularo. Daŭrigo al la te-plantejo Gorreana, la plej malnova daŭre funkcianta te-entrepreno en Eŭropo. Sekvos vizito de la Ĝardeno Terra Nostra, konsiderata unu el la plej belaj en la mondo. Libera vespero. Tranokto.
27.07Matenmanĝo. Transporto al la flughaveno por reveni al Lisbono. Adiaŭo al la “Verda Insulo”. Fino de la servoj.
Prezo de la ekskurso en unupersona ĉambro € 380; dulita ĉambro € 255 p.p.
Por ekstraj noktoj kaj helpo mendi la flugbiletojn lige kun tiu ĉi ekskurso, bv. kontakti la Kongresan Fakon de UEA.
A2Alentejo kaj Algarvo, la suda Portugalio
23-a – 27-a julio5 tagoj / 4 noktoj
23.07Alveno al Lisbono, transporto de la flughaveno al la hotelo. Enloĝiĝo, vespermanĝo kaj tranokto.
24.07Matenmanĝo kaj ekveturo al Évora. Vizito de la urbo kaj konatiĝo kun la romia templo al Diano, la kapelo de la ostoj kaj la katedralo. Vespermanĝo kaj tranokto.
25.07Matenmanĝo. Ekveturo al Beja, nomata Pax Julia fare de la romianoj. Dum promeno preter la mallarĝaj stratoj ni konatiĝos kun la turo Menagem (13-a jc), la preĝejo de S-ta Amaro, la plej antikva templo en Beja, la monaĥejo de S-ta Francisko, la ruinoj de la romia vilao de Pisões k.a. Vespermanĝo kaj tranokto.
26.07Matenmanĝo. Tago dediĉita al la ĉefaj vidindaĵoj de Algarvo. En Silves vizito de la maŭra kastelo kaj katedralo de la 12-a jc. En Monchique ni konatiĝos kun tipa vilaĝeto meze de montaro. En Lagos, urbo forte ligita kun la epoko de la marmalkovroj, ni vizitos la muzeon de S-ta Antonio, la sklav-vendejon kaj la statuon de Henrique “la Navigisto”. Vizito de Sagres, kie situis la lernejo de la navigistoj kaj kie la ĉefaj portugalaj marvojaĝoj estis preparitaj. Survoje al la hotelo ni vizitos la Kabon de S-ta Vicente kun ĝia elstara lumturo. Vespermanĝo kaj tranokto.
27.07Post la matenmanĝo ni revenos al Lisbono. Fino de la servoj.
Prezo de la ekskurso en unupersona ĉambro € 805; dulita ĉambro € 695 p.p.
Por ekstraj noktoj, bv. kontakti la Kongresan Fakon de UEA.
P1Porto kaj la norda Portugalio
5-a – 8-a aŭgusto4 tagoj / 3 noktoj
5.08Matena ekvojaĝo. Alveno al Porto, kies urbocentro estas listigita kiel Monda Heredaĵo de Unesko, vizito de fama vinkelo. Ŝipveturo “Ses Pontoj”, por aprezi la vidon al la urbo el la rivero Douro. Jam surtere konatiĝo kun la ĉefaj turismaj vidindaĵoj de la urbo: la katedralo, la trajnstacio São Bento, la avenuo Aliados, la regiono Clérigos k.a. Enhoteliĝo kaj tranokto.
6.08Matenmanĝo kaj ekveturo al la regiono Minho, kie ni vizitos la Katedralon kaj Sanktejon de Bom Jesus kun ĝiaj famaj ŝtuparejoj barokstilaj. La funikularo ĉe la sanktejo estas la plej malnova en la mondo, ankoraŭ funkcianta per akvabalanca sistemo. Lunĉo. Posttagmeze daŭrigo al Guimarães, en la listo de Unesko kiel Monda Heredaĵo, mezepoka urbo konsiderata la naskiĝloko de Portugalio. Vizito de la Kastelo kaj de la Duka Palaco. Reveno al Porto. Tranokto.
7.08Matenmanĝo. Ekveturo por tuttaga vizito de la Valo de la rivero Douro, Monda Heredaĵo de Unesko. La regiono estas monde fama pro la ekstazaj vidoj je ĉiu nova angulo, vinplantejoj kaj la vinoj, speciale la Oporto-vino. Vizito de la Muzeo Douro kaj de la bienvinejo Quinta da Pacheca, kie ni ricevos regionan lunĉon. Eblos provi kelkajn vinojn. Post ripozo ni revenos al Porto. Tranokto.
8.08Matenmanĝo. Elhoteliĝo kaj ekvojaĝo al Lisbono kun halto en la urbo Aveiro, konata kiel la portugala Venecio pro siaj kanaloj. Ŝipveturo tra la kanaloj sur “Moliceiro”, tipe loka boato, kun gus- tumado de Ovos Moles (Molaj Ovoj), loka dolĉaĵo. Lunĉo, pluvojaĝo kaj alveno en Lisbono. Fino de la servoj.
Prezo de la ekskurso en unupersona ĉambro € 835; dulita ĉambro € 625 p.p.
Por ekstraj noktoj, bv. kontakti la Kongresan Fakon de UEA.
P2Madejro — la paradiza insulo
5-a – 8-a aŭgusto4 tagoj / 3 noktoj
5.08Alveno en la flughaveno de Madejro (FNC), transporto al la hotelo. Libera tempo. Tranokto. Madejro estis elektita en 2017 kiel la plej bona insula turismcelo de la mondo: ni esploros tion.
6.08Matenmanĝo kaj konatiĝo kun la plej elstaraj vidindaĵoj de Funchal, la ĉefurbo de Madejro. La konstruaĵoj sur la antikvaj stratetoj urbocentre estas farbitaj de lokaj artistoj, je ĉiu paŝo estas nova artaĵo por malkovri. Per telfero ni iros ĝis la plej alta kvartalo de la urbo kaj revenos parte per glitĉaretoj —unika sperto!—. Libertempo por pli detale esplori ekzemple la lokan bazaron, la parkojn aŭ unu el la diversaj muzeoj de la urbo. Tranokto.
7.08Matenmanĝo. Ekveturo al nord­orienta urbo Santana. Survoje ni haltos ĉe Pico do Areeiro, la tria plej alta loka monto, de kie, kun la taŭgaj veterkondiĉoj, eblas aprezi la internlandon de la insulo. Trairo de Laurissilva, Monda Heredaĵo de Unesko, la praarbaro de Madejro kun ĝiaj unikaj plantoj. Alveno al Santana, konatiĝo kun la tipaj triangulaj domoj pajle tegmentitaj kaj ĉarmaj ĝardenetoj. Lunĉo. Revenvoje laŭ Porto da Cruz kaj Machico, la unua ĉefurbo de Madejro.
8.08Matenmanĝo. Libera tempo kaj transporto al la flughaveno por reveni al Lisbono. Fino de la servoj.
Prezo de la ekskurso en unupersona ĉambro € 425; dulita ĉambro € 325 p.p.
Por ekstraj noktoj kaj helpo mendi la flugbiletojn lige kun tiu ĉi ekskurso, bv. kontakti la Kongresan Fakon de UEA.
Ekskursoj dum la kongresa semajno
Mardo kaj merkredo 8h30 – 17h30Prezo: € 146
Busa veturo al la Sibelius-monumento kaj roka preĝejo, kiun ni vizitos, en Helsinko. De tie la ekskurso daŭras piede, kun rakontoj kaj klarigoj de la gvidanto, laŭ la parlamentejo, Nacia Muzeo, Muzik- domo, la ĵus inaŭgurita Oodi-Biblioteko, fervoja stacidomo kaj ĝia placo, Sanomatalo (ĉefurba gazeto), 19-jarcenta kvartalo, Universitata Biblioteko, Nacia Arkivo, Muzeo de la Finnlanda Banko, Placo de la Senato. Lunĉo. Daŭrigo buse por viziti la subĉielan muzeon Seurasaari. Busa revenvojaĝo al Lahtio.
Merkredo 10h00 – 19h30Prezo: € 137
La unua halto estos en la bele konservita kampara vilaĝeto Hauho, kie ni vizitos la mezepokan preĝejon. Poste ni haltos en la vilaĝeto Vehoniemi por rapida vizito al ĝia Aŭtomobila Muzeo. Daŭrigo al Tampereo, kie ni lunĉos laŭ la menuo de Muminoj en la Tampere-halo kaj vizitos la Muzeon de Muminoj, la solan tiutipan muzeon en la mondo. Busa rondveturo en Tampereo kun halto ĉe la belvidejo Pyynikki, kie oni povas ĝui kafon kun dolĉa bakaĵo.
E3Artistoj kaj arkitekturo – Sibelius, Kokkonen kaj Aalto
Merkredo kaj vendredo 9h00 – 17h00Prezo: € 130
Busa veturo al la lago Tuusulanjärvi. Vizito de Ainola, elektita la Kultura Hejmo de la 20-a jc en Finnlando, hejma muzeo de Jean Sibelius (1865-1957), la plej konata finna komponisto. Vizito al Halosenniemi, hejmo/ateliero de Pekka Halonen (1865-1933), unu el la ĉefaj artistoj de la Ora Periodo de Pentrado en Finnlando.
Lunĉo. Vizito de la artista domo Villa Kokkonen kie la artistoj koncertos por ni. Alvar Aalto (1898-1976) estis la arkitekto kiu projektis la domon por la komponisto Joonas Kokkonen (1921-1996).
E4Du subĉielaj akvovojoj – Vääksy kaj Kalkkinen
Merkredo kaj vendredo 9h00 – 17h00Prezo: € 116
Busa veturo al Asikkala por viziti la lokan muzeon Päijänne pri fiŝkaptado. Libera tempo por aprezi la naturon kaj fiŝkapti. En Vääksy ni prenas la ŝipon por krozi ĝis la vilaĝo Kalkkinen laŭ la kanaloj de Vääksy kaj Kalkkinen. Lunĉo surŝipe. Vizito de la bieno Viini- & Puutarhatila Pihamaa por konatiĝi kun la ĝardeno, vin- kaj bierfarejoj kaj por gustumado. Konatiĝo kun la ĉarma preĝejeto en Kalkkinen. Reen al Vääksy sur la terkresto Pulkkilanharju, 8 km longa, meze de la lago Päijänne. La gvidantoj rakontos pri la plej uzata akvovojo por libertempa boatado en Finnlando. Vizito de la loka malnova muelejo.
E5Kinnari, Kiikunlähde, Hollola, Koiskala
Lundo kaj merkredo 9h00 – 16h15Prezo: € 86
Busa veturo al la farmobieno Kinnari, apartenanta al la sama familio ekde la jaro 1667. Konatiĝo kun la biena vivo. Pluiro al la naturfonto Kiikunlähde, la plej granda de Finnlando (400 m longa x 100 m larĝa). Ĝia turkiskolora akvo estas belega fenomeno. Veturo al Hollola por konatiĝi kun la mezepoka preĝejo kaj la artgalerio de la artistino Asta Pulkkinen, kiu specialiĝis pri la naivstilo. Apude troviĝas butiko kun hejmfaritaj tekstilaĵoj. Ekveturo al la bienego Koiskala laŭ lagborda vojo. Lunĉo el naturaj produktoj. La bieno funkcias laŭ la koncepto de ekologia agrikulturo, koncepto kun kiu ni konatiĝos.
Merkredo kaj ĵaŭdo 10h00 – 19h00Prezo: € 133
Busa veturo al la bieno Koira Kikka kie ni konatiĝos i.a. kun boacoj kaj sledhundoj. En la urbo Heinola ni vizitos la birdoĝardenon, flegejon por vunditaj sovaĝaj birdoj kiuj estas, post la resaniĝo, reenkondukataj en la naturon. Lunĉo. Krozado al Lahtio laŭ la kanaloj Kalk­kinen kaj Vääksy. La ekskurso finiĝas en la haveno de Lahtio, de tie poste ni memstare revenos al la hoteloj/kongresejo.
Sabato, dimanĉo, lundo 14h00 – 16h00Prezo: € 29
La plej komforta maniero konatiĝi kun la urbo. Ni rigardos la ĉefajn vidindaĵojn, ekz-e la urbodomon, vendoplacon, biblio­ tekon, teatron, Ristinkirkko-n (Preĝejon de la Kruco), Sibelius-domon (la modernan koncertejon de Lahtio), la havenan areon kaj lagobordon de Vesijärvi.
Lundo kaj mardo 9h00 – 12h00Prezo: € 18
Per tiu ĉi ekskurso ni konatiĝos kun la bela naturo de la urbo: unue kun la lageto Pikku-Vesijärvi kaj ĝia akvoorgeno, poste kun la havena areo, la parko Lanupuisto kun la imponaj betonaj verkoj de la skulptisto Olavi Lanu, galerio Pro-puu kaj kun la ekstera flanko de la Sibelius-domo.
D3Rakontoj pri Lahtio plus urbdomo
Mardo kaj ĵaŭdo 9h00 – 12h00Prezo: € 13
El la kongresejo ni piediros ĝis la urbodomo. Survoje oni rakontos la historion de Lahtio. Vizito de la urbodomo.
Dimanĉo 14h00 – 17h00Prezo: € 24
Piedira promeno ĝis la radia kaj televida muzeo Mastola, situanta sur monteto. Survoje kaj en la muzeo la gvidantoj rakontos interesajn okazaĵojn pri la urbo kaj muzeo. La vizito en la muzeo estas inkluzivigita en la ekskurso.
D5Odo al ligno — Sibelius-domo kaj haveno
Ĵaŭdo 13h00 – 16h00Prezo: € 28
La piedira ekskurso iros de la kongresejo ĝis la haveno tra la urbaj parkoj, inkluzive de la Parko de Ligna Arkitekturo, kie staras konstruaĵoj de diversaj arkitektoj. Vizito en la Sibelius-domon, la renoma urba koncertejo de Lahtio. Ĝia impona ligna internaĵo, estas ekzemplo de la tipe finna arkitekturo.
D6Panoramo el la skisaltejo
Mardo kaj ĵaŭdo 14h00 – 17h00Prezo: € 23
El la kongresejo ni piediros al la apudaj skisaltejoj por ĝui la plej belan vidon al la urbo kaj regiono el la plej alta el la platformoj. Poste ni promenos en la apuda arbaro. Limigitaj lokoj!
Merkredo 18h00 – 21h00Prezo: € 125
Kiu estas la plej tipa finna sperto? Saŭ­­numado, kompreneble! Por sperti ĝin — kun ĉiuj detaloj kaj klarigoj rakontataj de saŭnomastrino, kosmetikaj vizaĝomaskoj el torfo, betulfaskoj, ŝampuoj, sapoj, memoraĵetoj — tiu ĉi ekskurso estas la plej taŭga maniero. Sekvos vespermanĝo kun kradrostitaj viandoj kaj vegetaĵoj. La prezo inkluzivas la transporton, saŭnumadon, kosmetikaĵojn, bantukon, du trinkaĵojn dum la saŭnumado, bufedan manĝaĵon. Aliajn trinkaĵojn oni devas surloke mem pagi. Nepre kunporti naĝkostumon.
Ĵaŭdo 20h00 – 24h00Prezo: € 35
Busa veturo al Jenkkapirtti por danco­ vespero laŭ la ritmo de ŝlagroj (furoraj kanzonoj). Jen okazo por amuziĝi kun la ne e-istaj lokuloj kaj reklami nian lingvon. Manĝaĵoj kaj trinkaĵoj surloke mendeblaj.
D9Kantelkoncerto ĉe Timo Väänänen
Merkredo kaj ĵaŭdo 17h00 – 20h00Prezo: € 40
La e-ista kantelisto Timo Väänänen malfermas sian hejmon por rakonti la historion de kantelo, tipe finna muzikinstrumento. Li ludos kelkajn el siaj multaj instrumentoj. La varia kaj bongusta vespermanĝo estos kuirita de li mem. Tiel unika vespero maloftas dum Universajal Kongresoj, do, nepre profitu la okazon! La piedirado ĝis lia hejmo longas 2 km (homoj kun marŝo­problemoj bv. preni taksion aŭ buson).
Vendredo 13h00 – 16h30Prezo: € 45
Busa veturo al la recikligejo Kujala. Temas pri loko, kie diversaj rubaĵoj estas reutiligataj laŭ la principoj de daŭripova evoluo. Ni ko­natiĝos kun la recikligaj procezoj, pligrandigante nian konscion pri la neceso protekti la naturon kaj kiel ni povas tion fari. Poste ni vizitos la apudan naturprotektan sovaĝan arbaron Linnaistensuo.
Tabelo de dumkongresaj ekskursoj
T = tuttaga ekskurso
M = duontaga ekskurso matene
P = duontaga ekskurso posttagmeze
La bankedo okazos la 30-an de julio je la 19h30 en la kulturcentro Centro Cultural de Belém. Adreso: Praça do Império (kvartalo Belém), Lisboa.
Panetoj, olivoleo kun balzam­ vinagro, kondimenta butero
Konsomeo de zeŭso kaj emulsio de estragono
Fileo de Cherne, pistita tritiko kun legomoj kaj lavenda butero
Cerva turnedoso kun junaj terpo- moj, rapidkuiritaj fungoj kaj timiano
Fajne tranĉitaj ananasopecoj kun ŝaŭmkremo de vanilo kaj mento
Trinkaĵoj dum la manĝo
Blanka kaj ruĝa vino, gastrinkaĵo, mineralakvo sen gaso
(Eblos konsumi propran vinon, kontraŭ pago kaj kun nepra antaŭanonco minimume 24-hora. Bv. kontakti la Kongresan Fakon)
Aranĝoj ĉirkaŭ la UK
ILEI kaj Hispana Kongreso de Esperanto, 20 – 28 julio
51-a Kongreso de ILEI kaj la 77-a Hispana Kongreso de Esperanto, kun la temo “La kultura heredaĵo de Esperanto”, okazos kune en Madrido, Hispanio. www.ilei.info.
IIK, 28 julio - 4 aŭgusto
47-a Internacia Infana Kongreseto; temo “Delfenoj kaj dinosaŭroj”, okazos en Almada, ĉ. 10 km for de la UK. Pliaj informoj kaj aliĝo: bertosch.free.fr/iik2018
IJK, 4 – 11 aŭgusto
74-a Internacia Junulara Kongreso, okazos en Badajoz, Hispanio, landlime kun Portugalio. Pliaj informoj: ijk2018.tejo.org
Disdonado de reklamiloj kaj informiloj
UK estas la plej bona okazo por informi la movadan publikon pri nova iniciato, speciala agado de via faka asocio, reklami novan eldonaĵon, fari donacon al ĉiuj kongresanoj, anonci renkontiĝon, kurson, varon ktp. Plej efike estas meti la informi- lon en la doku­men­tujon kiun ricevas ĉiu kongresano. Tiu servo kostas € 275 kaj necesas peti permeson de la Estraro de UEA (bv. kon­takti la CO); nenio rajtas esti distribuata kongreseje sen tiu permeso.
Salonmendoj, standoj kaj budoj
Ĉiuj fakaj asocioj konataj al UEA ricevis mendilon pri salono por sia kunve­no dum la UK. Salonmendoj devas atingi la Centran Oficejon ĝis la 31-a de marto de la kon­gresa jaro. Malfruajn mendojn oni traktas malprioritate kaj eblas postuli por ili eks­tran lupagon. Salonon por kunveno ne povas mendi individuo (ekz. por prelego), sed nur asocioj. Se via asocio ne ricevis la mendilon, bv. peti ĝin ĉe la konstanta adreso. Asocioj, movadoj, firmaoj, eldo­nejoj, revuoj aŭ grupoj kiuj volas aparte informi, disdoni broŝurojn, kolekti kotizojn k.s., povas mendi standon aŭ lokon por instali sian budon dum la kongreso (€ 400). La budon oni ne rajtas uzi por komercaj celoj (vendado de libroj, insig­noj k.s.), sed jes por kolekti mendojn.
Jen unika okazo aktualigi vian bibliotekon: en la Kongresa Libroservo multaj novaj libroj estos unuafoje lanĉitaj kaj plurajn titolojn eblos aĉeti kun speciala rabato. Ĝi havas ekskluzivan rajton vendi librojn kaj aliajn esperantaĵojn dum la UK.
Por vendigi viajn eldonaĵojn, necesas oferti ilin al la Libroservo de UEA (CO) minimume du monatojn antaŭ la kongreso.
Estas diversaj kontoj kaj manieroj per kiuj oni povas pagi siajn kongresajn mendojn. Elektu tiun kiu estas por vi la plej oportuna. Tamen bv. noti ke la plej sekura kaj rapida vojo estas banka monĝiro. Bv. konsideri malfermon de konstanta konto ĉe UEA, ĉar tio havas plurajn avantaĝojn. Bv. ĉiam sendi pagojn kaj rilatajn mendilojn al la sama instanco.
La pagojn por mendoj faru rekte laŭ unu el jenaj manieroj:
Banko. Per ĝiro al unu el jenaj kontoj, je la nomo de Universala Esperanto-Asocio:
Nederlando: ABN AMRO-Bank, IBAN: NL86 ABNA 0426 9014 44 (BIC: ABNAN­ L2A) aŭ ING Bank, IBAN: NL93 INGB 0000 6273 37 (BIC: INGBNL2A);
Je la nomo de Universala Esperanto- Asocio al la konto en:
Belgio: Bpost Bank, IBAN: BE54 0001 6318 3197 (BIC: BPOTBEB1XXX)
Germanio: Postbank, IBAN: DE51 3701 0050 0318 2915 09 (BIC: PBNKDEFF)
Svedio: Nordea, IBAN: SE95 9500 0099 6042 0074 3740 (BIC: PBNKDEFF)
Svislando: Postfinance, IBAN: CH86 0900 0000 1200 2310 0 (BIC: POFICHBEXXX).
Ĉe eventualaj administraj bankokostoj, ilin ĉiam pagas la mendanto.
Ĉekoj. Bankan ĉekon bv. sen­di al la konstanta adreso. Ĝi estu en eŭroj kaj nepre aldonu 25 eŭrojn por la banko­kostoj. Prefere sendu ĉekojn titolitajn al unu el la bankoj en Nederlando. Ĉiam bv. klare indiki la celon de via pago. Bv. atenti ke nuntempe la bankoj en Nederlando bezonas kelkajn semajnojn por trakti la ĉekojn kaj kreditigiti la respektivajn sumojn al UEA.
Kreditkartoj. Eblas pagi ankaŭ per Visa, Eurocard, Mastercard kaj American Express, indikante la kartonumeron, ĝian validodaton kaj la 3 kontrol­ciferojn malantaŭe sur la kartoj (CVC-nume­ro). Tiukaze bv. aldoni 5% al la pagata su­mo por ad­ministraj kostoj. Por grandaj sumoj estas konsilinde uzi alian pagmanieron.
Paypal. Eblas pagi pere de Paypal uzante la adreson financoj@.spamaĵo?co.uea.org. Bv. aldoni 5% al la pagata sumo pro administraj kostoj.
La kongreskotizo inkluzivas nenian ase­kuron: ĉiu aliĝinto zorgu mem pri taŭga vojaĝasekuro. La UK ne repagas mendojn (loĝado, ekskursoj k.a.) se la malmendo venas post la limdato. Tial estas konsilinde asekuri sin kontraŭ eventuala nepartopreno.
La UK bonvenigas donacojn por:
Adoptaj Gepatroj: subvencias parto­prenon en la Infana Kongreseto de infanoj el landoj kun trans­pagaj problemoj.
Fondaĵo Canuto: helpas membrigon al UEA de esperantistoj el landoj kun transpagaj problemoj.
Fondaĵo Partoprenu UK-on: helpas al kongresa­noj el triamondaj landoj.
Blindula Kaso: helpas al blindaj kon­gresanoj.
Volontula Fondaĵo: subtenas volontu­lan servon ĉe la Centra Oficejo.
Ĝenerala Kaso: por la ĝenerala subte­no al la organizado de la UK.
Arta Kaso: helpas financi artistojn por prezentiĝo dum la Universalaj Kongresoj.
Mencio pri ĉiu donacinto aperos en la Kongresa Libro kaj en la revuo Esperanto.
Centra Oficejo de UEA, Kongresa Fako:
Nieuwe Binnenweg 176, NL-3015 BJ Rotterdam, Nederlando;
tel. +31 (0)10 436 1044,
fakso: +31 (0)10 436 1751;
Pri ĉiuj aferoj bv. korespondi nur kun la CO kaj neniam skribi al LKK. La membroj de LKK ne traktas individuajn petojn kaj leterojn kaj ne respondos ilin.